ไฟแนนซ์ทูเดย์
โดย...ช.ชดา
13 ก.ย. 2559

โดย...ช.ชดา
แผนขับเคลื่อนนโยบายการชำระเงินด้วยระบบอิเล็กทรอนิกส์ หรืออี-เพย์เมนต์ ที่ดูเหมือนจะง่าย แต่เริ่มทำท่าจะกลายเป็นยาก โดยเฉพาะการติดตั้งเครื่องอีดีซีรับชำระเงิน เนื่องจากติดปัญหาเอกชนที่จะเป็นผู้ติดตั้ง ยังตกลงกันไม่ลงตัวว่าจะลงทุนในลักษณะใด
นอกจากนี้ สิทธิประโยชน์ทางภาษี ทางคลังก็ไม่ได้คิดจะให้จนเอกชนงอแง ตอนนี้ อภิศักดิ์ ตันติวรวงศ์ รมว.คลัง เลยต้องสั่งไปยังกรมสรรพากรให้ไปทบทวนดูว่าจะต้องทำยังไงแบงก์ทั้งหลายถึงจะพอใจรีบลงทุนให้ทันตามกำหนดเวลาเดิมที่ตั้งใจว่าให้เสร็จภายในสิ้นปีนี้
หลังรับตำแหน่งใหม่ สมชาย หาญหิรัญ ประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอี ดีเวลล็อปเม้นท์แบงก์) เรียกประชุมผู้บริหารและผู้จัดการสาขาทั่วประเทศ มอบนโยบายและแนวทางปฏิบัติงานให้เป็นไปตามเป้าหมายแผนฟื้นฟู ที่ได้รับมอบหมายจากซูเปอร์บอร์ดมา
ขอแสดงความเสียใจกับพี่เตา บรรยง พงษ์พานิช ที่สูญเสียคุณแม่รัตนา พงษ์พานิช สวดพระอภิธรรมจนถึงวันที่ 16 ก.ย. ศาลาสิทธิสยามการ วัดธาตุทอง